**Tanta** (egyptisk arabisk: طنطا, *Ṭanṭa*; koptisk: ⲧⲁⲛⲧⲁⲑⲟ) er en stor by i Egypt, og landets femte største befolkede område med 422 854 innbyggere i 2006, beregnet til 508 754 i 2017. Tanta er lokalisert mellom Kairo og Alexandria: 94 km nord for Kairo og 130 km sørøst for Alexandria. Den er distrikthovedstad for guvernementet Al Gharbiyah. En av de viktige jernbanelinjene går gjennom Tanta. Tre årlige festivaler blir arrangert i Tanta til ære for den muslimske mystikeren Ahmad al-Badawi (ca 1200–1276), grunnleggeren av Tariqa Badawiyya, den største sufi-ordenen i Egypt. Han er gravlagt i Ahmad Al-Badawi-moskéen, den fremste moskéen i byen. Tanta er kjente for sine butikker som selger søtsaker og kaker. Stekte eller ristete kikerter er også populært i byen.

Beskrivelse
-----------

Med sine store bomullsplantasjer ble Tanta i 1856 et stoppested på jernbanenettverket, hovedsakelig for å kunne eksportere bomullsproduksjonen til de europeiske markedene. Selv ved 1986 var området rundt Tanta hovedsakelig åpne marker og spredte landsbyer, men ved 2001 hadde Tanta vokst sammen til en stor og travel by.

Tanta er kjente for sine søtsaker og kaker, gjerne spist i et stort antall av egyptere som drar ned til byen og under *mawlid*- eller *mulid*-festivalene (arabisk: المولد‎).

Tanta har tekstilindustrier og fabrikker for prosessering av bomull. Siden 1972 har byen også hatt et høyere lærested med Universitetet i Tanta.

Tantas museum har utstillinger av gjenstander, keramikk og statuer, fra de nærliggende oldtidsstedene stedene Sais, Naukratis, og Buto.

Ahmad-al-Badawi-moskéen med det nevnte gravmæle over al-Badawi står sentralt i byen. Det monumentale kuppelbygget *(qubba)* med slank minareter fikk sin utforming på 1800-tallet. Mysikerens kenotaf (*tābūt*) er dekket av en rød duk *(kiswa)* og sikret med et bronsegitter *(maqṣūra)*. Graven er mål for en årlig valfart *(mausim, maulid)*, med inntil tre millioner tilreisende.

Kunst og kultur
---------------

Hva som opprinnelig begynte i Kairo spredte seg til Tanta på 2010-tallet da en gruppe unge egyptere begynte å vise europeiske spillefilmer i Rivoli Cinema, den eldste kino i Tanta. Under Den åttende panorama av europeiske filmer inviterte de unge mediastudentene filmregissører for å tale til publikum. Gruppen startet også Foreningen av film og litteraturelskeres gruppe for å oppmuntre unge filmskapere i Tanta.

Bilder
------

* Gate i sentrum av TantaGate i sentrum av Tanta
* Jernbanestasjonen om dagenJernbanestasjonen om dagen
* Jernbanestasjonen om kveldenJernbanestasjonen om kvelden
* Ahmed El-Badawi-moskéenAhmed El-Badawi-moskéen
* Palasset til prinsesse FerialPalasset til prinsesse Ferial

Referanser
----------

1. ↑  «Ṭanṭā», *City Population*
2. ↑   Raafat, Shaimaa (21. oktober 2014): «Tanta receives 3 million visitors participating in Moulid Al-Sayed Al-Badawy festival», *Daily News Egypt*. Arkivert fra originalen den 17. november 2016.
3. ↑   Ayyad, Mohamed (27. juli 2015): «Siemens, Egyptian Railway sign MoU to develop major lines' sign lighting», *Daily News Egypt*. Arkivert fra originalen den 17. november 2016.
4. ↑   Seif, Ola R. (12. oktober 2015): «Train of thoughts», *Ahram online*.
5. 1 2   Dan, Richardson; Jacobs, Daniel (2013): *The Rough Guide to Egypt*, Penguin. ISBN 9781409324263.
6. ↑   Chaichian, Mohammad A. (2009): *Town and Country in the Middle East: Iran and Egypt in the Transition to Globalization, 1800–1970*, Lexington Books, ISBN 9780739126776, s. 131
7. ↑   Huston, Perdita (2001): *Families as We are: Conversations from Around the World*, Feminist Press at CUNY. ISBN 9781558612501.
8. ↑  Marcus, Antoine: «A Glimpse of Tanta, Egypt's ‘Boss Town’», *Egyptian Streets*
9. ↑   Elsamadouny, Zeyad: «Night Ride in Tanta», *YouTube*.
10. ↑  «Tanta University History» Arkivert 3. oktober 2018 hos Wayback Machine. *Tanta University*.
11. ↑  SCA Tanta Museum" Arkivert 15. juli 2017 hos Wayback Machine. *Supreme Council of Antiquities*, Egypt.
12. ↑  Hudson, Kenneth; Nicholls, Ann (18. juni 1985): *The Directory of Museums & Living Displays*, Springer, ISBN 9781349070145, s. 208.
13. ↑  «In pictures: Egypt's biggest moulid», *BBC News*
14. ↑   Nasr, Nahed (30. oktober 2016): «Archives: 8th Panorama out of Cairo: A dream in fulfilment», *Ahram online*. Arkivert fra originalen den 17. november 2016.

Eksterne lenker
---------------

* (en) Tanta – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** BNF **·** BNF (data) **·** SUDOC **·** GeoNames
 |